|  |
| --- |
| **Република Србија Град Београд**  **Градска општина Вождовац**  Одељење за комуналну инспекцију e-mail: komunalnainspekcija@vozdovac.rs |
|  |

**ИЗВЕШТАЈ О РАДУ ОДЕЉЕЊА ЗА КОМУНАЛНУ ИНСПЕКЦИЈУ ЗА ПЕРИОД 01.01. - 31.12.2024. године**

Одељење за комуналну инспекцију обавља послове комуналног инспекцијског надзора, послове извршења решења, као и друге задатке из инспекцијске области и примењује следеће Законе, опште акте и градске Одлуке, и то:

1. Закон о инспекцијском надзору,
2. Закон о општем управном поступку,
3. Закон о прекршајима,
4. Закон становању и одржавању зграда,
5. Закон о заштити становништва од заразних болести,
6. Одлука о комуналној инспекцији,
7. Одлука о комуналном реду,
8. Одлука о постављању баште угоститељског објекта на територији града Београда,
9. Одлука о оглашавању на територији града Београда,
10. Одлука о одржавању чистоће,
11. Одлука општим правилима кућног реда у стамбеним и стамбено-пословним зградама,
12. Одлука о одвођењу и пречишћавању атмосферских и отпадних вода,
13. Одлука постављању тезги и других покретних привремених објеката на територији града Београда,
14. Одлука о држању домаћих животиња и кућних љубимаца на територији града Београда,
15. Одлука о постављању балон-хала спортске намене,
16. Одлука о постављању привремених објеката,
17. Одлука о радном времену угоститељских објеката,
18. Одлуку о чишћењу графита,
19. Одлукa о пијацама,
20. Одлука о постављању привремених објеката на територији града Београда,
21. Одлуку о држању домаћих животиња на територији градске општине Вождовац,
22. Одлука о некатегорисаним путевима на територији градске општине Вождовац,
23. Одлука о површинама јавне намене на територији градске општине Вождовац.

Према Закону о инспекцијском надзору, Закону о општем управном поступку и Закону о прекршајима и наведеним осталим прописима Одељење за комуналну инспекцију, у оквиру Управе, обавља послове комуналног инспекцијског надзора, послове доношења аката комуналних инспектора, доставе аката (поднесака о прослеђивању жалбе, одговора на жалбу), послове спровођења решења и сва остала разна обавештења, дописи, израде захтева за покретање прекршајних поступака као и само доношење прекршајних налога.

У Одељењу за комуналну инспекцију послове обављалa 16 запослених организованих у два Одсека и то:

1. КОМУНАЛНИ ИНСПЕКТОРАТ

1. ОДСЕК ЗА УПРАВНО-ПРАВНЕ ПОСЛОВЕ И СПРОВОЂЕЊЕ ИЗВРШЕЊА
2. **КОМУНАЛНИ ИНСПЕКТОРАТ**

Комунална инспекција је у периоду од 01.01.2024. године до 31.12.2024. године у оквиру својих овлашћења обављала послове надзора како у редовним инспекцијским прегледима тако и у ванредним (инициране представкама грађана). Такође је у оквиру своје надлежности пратила и анализирала стање у области инспекцијског надзора и делокруга рада комуналне инспекције са освртом на процене ризика, сачињавала и водила евиденције, припремала извештаје и усклађивала и координирала инспекцијски надзор са другим органима и инспекцијама/секретаријатима.

Послове инспекцијског надзора у Комуналном инспекторату у претходном периоду, обављали су:

Руководилац Одељења, Главни комунални инспектор, осам комуналних инспектора и један сарадник на пословима комуналне делатности.

Комунални инспектори обављају послове инспекцијског надзора над извршавањем Закона и прописа града и Плана инспекцијског надзора за текућу годину, а који се односе на следеће области:

* Контрола држања кућних љубимаца и домаћих животиња.
* Инспекцијски надзор по Одлуци о комуналном реду спољних делова зграда, површина око зграда и површина јавне намене и површина у јавном коришћењу.
* Инспекцијски надзор (по Одлуци о комуналном реду) над вршењем продаје и обављањем делатности.
* Инспекцијски надзор по Одлуци о комуналном реду забране кретања, заустављања, паркирања, остављања возила, других ствари на површинама јавне намене и површинама у јавном коришћењу.
* Инспекцијски надзор по Одлуци о комуналном реду над уклањањем снега и леда са површина јавне намене и површина у јавном коришћењу и леденица са истурених делова зграда.
* Инспекцијски надзор по Одлуци о комуналном реду над постављањем, уредношћу и исправношћу наменских и других објеката на површинама јавне намене и површинама у јавном коришћењу (монтажно-демонтажни објекти за потребе одржавања културних, спортских и других манифестација, жардињере и друге посуде за биљне засаде, клупе и слични објекти намењени седењу, уметничке инсталације, опрема за игру и рекреацију, поштански сандучићи, телефонске говорнице и соларни пуњачи, стубови, ограде и друге врсте запрека, корпе за отпатке и ђубријере, јавни часовници, јавни тоалети монтажног типа, јавне чесме и фонтане и сл.).
* Инспекцијски надзор по Одлуци о оглашавању на јавним и другим површинама.
* Инспекцијски надзор по Одлуци о општим правилима кућног реда у стамбеним и стамбено-пословним згарадама на територији града Београда.
* Инспекцијски надзор по Одлуци о одвођењу и пречишћавању атмосферских и отпадних вода – контрола одржавања, редовног пражњења и спречавања изливања септичких јама.
* Инспекцијски надзор по Одлуци о одржавању чистоће над чишћењем и прањем јавних површина и заштита чистоће на јавним површинама
* Инспекцијски надзор на постављању балон-хала спортске намене.
* Инспекцијски надзор над постављањем башти у склопу угоститељских објекта.
* Инспекцијски надзор постављања привремених објеката (киосци, други мањи монтажни објекат и други слични објекат за продају робе на мало, за пружање угоститељских, занатских услуга и других услуга, забавни паркови, циркуси, спортски објекти и други привремени објекат за игру деце и рекреацију грађана).
* Инспекцијски надзор над постављањем тезги и других покретних привремених објеката: апарати за сладолед, апарати за кокице, кестен, кукуруз и слично, конзерватори за сладолед, расхладне витрине за продају освежавајућих напитака, аутомати за продају робе на мало и пружање услуга (банкомат, аутомат за продају штампе, напитака, кондиторских производа и сл.) и други покретни објекат за продају робе на мало и вршење занатских и других услуга.
* Инспекцијски надзор над одредбама Одлуке о радном времену занатских и трговинских објеката.
* Инспекцијски надзор над одредбама Одлуке о радном времену угоститељских објеката са посебним освртом над применом одредаба које се односе на узнемиравање грађана и емитовање музике или приређивање музичког програма у угоститељском објекту.
* Инспекцијски надзор стања некатегорисаних путева на подручју градске општине Вождовац.
* Инспекцијски надзор на подручју градске општине Вождовац на сузбијању амброзије, у складу са Уредбом Владе РС и Инструкцијом Министарства пољопривреде, шумарства и водопривреде, Управе за заштиту биља.
* Инспекцијски надзор и контрола примене Закона о становању и одржавању стамбених зграда.
* Контрола заузећа јавних површина у склопу инспекцијских надзора, а према Плану инспекцијског надзора.
* Контрола примене одредаба Одлуке о чишћењу графита.
* Надзор над применом одредаба Одлуке о пијацама.
* Превентивно деловање кроз објављивање важећих прописа, планова инспекцијског надзора и контролних листа; обавештавање јавности о променама прописа и правима и обавезама за надзиране субјекте који из њих произлазе; обавештавање јавности о сазнањима инспекције о постојању озбиљног ризика по живот или здравље људи, имовину веће вредности, животну средину или биљни или животињски свет, пружање стручне и саветодавне подршке надзираном субјекту.
* Предложени план се може проширити, изменити и допунити у зависности од измењених околности, променом стања на терену, изменом и доношењем нових законских и подзаконских аката, као и везано за контролу области дефинисаних новим одлукама и законима.

1. **ОДСЕК ЗА УПРАВНО-ПРАВНЕ ПОСЛОВЕ И СПРОВОЂЕЊЕ ИЗВРШЕЊА**

**2-а.** У Одсеку за управно-правне послове обављају се послови пружања стручне правне помоћи комуналним инспекторима у поступку инспекцијског надзора и решавања предмета у управном поступку, који се воде по службеној дужности, врши се израда свих управних и вануправних аката и то:

Решења о уклањању, решења о обустави, решења о прекиду поступка, решења о дозволи извршења, израда захтева за покретање прекршајног поступка код прекршајног суда, прослеђивање жалби и сачињавања писаних одговора на жалбе.

У вануправним поступцима сачињавају се писани одговори по замолницама странака као и по замолницама и дописима других државних органа укључујући и судове.

У оквиру Одсека обављју се послови пружања стручне помоћи комуналним инспекторима у поступку инспекцијског надзора и решавања предмета у управном поступку, старање о правилној примени прописа у вођењу поступка, израда првостепених решења, решења о дозволи извршења, о обустави и прекиду поступка, израда прекршајних и кривичних пријава, поступање по жалбама правних и физичких лица, израда закључака о изузећу службених лица.

У оквиру Одсека обављају се следећи административни послови: пријем свих примњених предмета са њиховим евидентирањем, пријем и давање обавештења заинтересованим странкама, пријем и достава службене поште као и вођење евиденције о експедованим писменима преко поште и достављача са контролом извршене доставе, вођење евиденције о предметима узетим на реверс из архиве, вођење евиденције укупно архивираних предмета.

**2-б.** У Одсеку за спровођење извршења решења обављају се послови извршења решења комуналних инспектора, као и извршња решења донетих у Управи градске општине. Достављају захтеви надлежној полицијској управи за пружање помоћи у спровођењу извршења, благовремено обавештавање странка о заказаном извршењу, као и провера рачуна који се испостављају након спроведеног извршења и прати њихову реализацију и друге налоге по налогу непосредних руководилаца. Израђују се нацрти одлука по захтевима за одлагање извршења, закључци о обустави поступка извршења, закључци о трошковима принудног извршења и аката којим се код Јавног правобранилаштва иницира покретање судског поступка за принудну наплату трошкова извршења.

Одсек за спровођење извршења извршио је доставу 1374 писмена путем експедиције/поште, као и 50 личних достава писмена, део по ЗУП-у (решења, решења о извршењу комуналних инспектора, прекршајних налога) странкама у поступку, а део (решења, провере, дописи и др.) МУП-у, Правобранилаштву, Судовима, Електродистрибуцији Београд, Градској управи града Београда.

У Одсеку за спровођење извршења евидентиран је пријем: 178 решења о спровођењу извршења.

Током 2024. године спроведено је 3 извршења решења комуналних инспектора.

У Одсеку за управно-правне послове и спровођење извршења, посао обавља три дипломирана правника и два административна радника.

**Прилог:** Табела бр.1

**РУКОВОДИЛАЦ**

**ОДЕЉЕЊА ЗА КОМУНАЛНУ ИНСПЕКЦИЈУ**

Ненад Митровић, мастер менаџер

**Табела бр.1**

|  |  |
| --- | --- |
| Отворени предмети | **2184** |
| Управни поступак | 1782 |
| Вануправни поступак | 402 |
| Број контролних листи по којима је утврђен: |  |
| * критичан ризик | 319 |
| * висок ризик | 181 |
| * средњи ризик | 1197 |
| * низак ризик | 70 |
| * незнатан ризик | 22 |
| Број субјеката код којих је откривена неправилност | 1751 |
| Остварење плана инспекцијског надзора: |  |
| * редовних инспекцијских надзора | 859 |
| * ванредних инспекцијских надзора | 913 |
| Донето разна решења, закључци (управни акти) |  |
| Прослеђено другим органима на надлежност | 143 |
| Допис |  |
| Експедиција путем курира | 1374 |
| Експедиција путем поште | 50 |
| Пријем Беоком-одговори | 1992 |
| Прекршајни суд-евиденција | 519 |
| Пријем странака, информације | свакодневно |
| Административна извршења решења | 3 |
| Архивирано предмета | 1872 |
| Број примљених жалби (законитост управних аката) | 53 |
| Број другостепених поступака којим је поништено првостепено решење | 23 |
| Број притужби на рад инспектора | 1 |
| Број покренутих управних спорова | 13 |
| Издато прекршајних налога | 519 |
| Новчани износ прекршајних налога | **8.740.000,00 динара** |
| Приход од издатих прекршајних налога | 4.751.471,96 динара |